สวัสดีค่ะ พอดีตอนวันเสาร์อาทิตย์ที่แล้วเพิ่งมีอะไรกับแฟนไปแล้วมีครั้งนึงไม่ได้ใส่ถุงยางอนามัย แต่แฟนบอกแฟนยังไม่หลั่งเลย แต่เรารู้สึกว่าตอนเขาเอาออกมามันเหมือนน่าจะหลั่งนอกรึป่าว แต่เขาก็บอกว่าไม่ได้หลั่งมา เราก็เลยเครียดเลยไปซื้อยาคุมฉุกเฉินมาทานภายใน1ชม.แต่ทานไปแค่1เม็ด จะท้องมั้ยคะ
สวัสดีค่ะ การมีเพศสัมพันธ์แบบหลั่งนอกนั้น ยังทำให้มีโอกาสตั้งครรภ์ได้อยู่มากถึง 4-25% จึงเป็นวิธีที่ไม่แนะนำให้ใช้เพื่อการคุมกำเนิด ควรใส่ถุงยางอนามัยตลอดการมีเพศสัมพันธ์ในกรณีดังกล่าว จึงอาจมีข้อบ่งชี้ในการใช้ยาคุมฉุกเฉิน ซึ่งควรกินภายใน 72 ชั่วโมงหลังมีเพศสัมพันธ์ ถ้ามี 2 เม็ด ต้องกินให้ครบ ห่างกัน 12 ชั่วโมง หากกินไม่ครบ ประสิทธิภาพยาจะลดลงไปมากถึงขั้นไม่มีประสิทธิภาพ ควรจะกลับไปกินให้ครบ แม้จะเลย 12 ชั่วโมงมาแล้ว จะดีกว่าไม่ได้กินค่ะและสังเกตรอบเดือนในครั้งถัดไป หากมาช้ากว่า 35 วัน ควรจะยืนยันการตั้งคึรรภ์ด้วยชุดตรวจการตั้งครรภ์ทางปัสสาวะอีกครั้ง